བཀྲ་ཤིས་སྒོ་མང་ནང་དུ།སྨན་འདམ་ལས་གྲུབ་པའི་རིགས་ལྡན་ཉེར་ལྔ་དང་།སྨན་བླ་བདེ་གཤེགས་བརྒྱད།རྗེ་ཡབ་སྲས་གསུམ།ཚེ་ལྷ་རྣམ་གསུམ།དུས་འཁོར།ཀུན་རིག་སོགས་ཀྱི་སྐུ་འདྲ་ཆུང་བ་དང་།བཀའ་འགྱུར་དང་བསྟན་འགྱུར་ཚར་གསུམ་རེ།རྗེ་ཡབ་སྲས་གསུམ་གྱི་གསུང་འབུམ་ཚར་གསུམ།ཡབ་རྗེ་གསུང་འབུམ་ཚར་གཅིག་བཅས་བཞུགས།སྒོ་འཕྱོར་དུ།རྒྱལ་ཆེན་བཞི་དང་།སྲིད་པའི་འཁོར་ལོ།ཨ་མྱེས་རྨ་ཆེན།རེབ་གོང་གི་གཞི་བདག་གྲགས་ཅན་རྣམས་ཀྱིས་བསྐོར་བའི་ཨ་མྱེས་བྱ་ཁྱུང་བཅས་ཀྱི་གྱན་ཐང་བཞུགས།སྦྱིན་སྲེག་ཁང་ནི་འོག་ཤོད་སྦྱིན་སྲེག་ཁང་དང་སྟེང་དུ་དུས་འཁོར་བློས་བསླངས་ཡོད།དུས་འཁོར་བློས་བསླངས་ཁང་གི་ནང་རྟེན་གཙོ་བོ་ལ།རྒྱུ་ཤིང་ལས་གྲུབ་པའི་དུས་འཁོར་བློས་བསླངས་ངོ་མཚར་ཅན་དང་།འོག་ཤོད་དུ།རྡོ་རྗེ་སློབ་དཔོན་གྱི་བཞུགས་ཁྲི་དང་།སྦྱིན་སྲེག་སྐབས་ཀྱི་ཡོ་བྱད་རྣམས་ཡོད།